સીતાફળનો પલ્પ કાઢવાનું કામ પાલી જિલ્લાની ગ્રામ પંચાયત ભીમાણા અને કોયલવાવના ગામ ભીમાણા, નાડિયા, તણી, ઉપરલા ભીમાણા, ઉરણા, ચૌપા કી નાલ, ચિગટાભાટા, કોયલવાવમાં ૮ કેન્દ્રો પર થઇ રહ્યું છે. જેમાં ૧૪૦૮ મહીલાઓ જંગલમાંથી સીતાફળ વીણવાનું કામ કરી રહી છે. અહીં મહીલાઓ સેલ્ફ હેલ્પ ગ્રુપ બનાવી રહી છે અને તેમનું કહેવું છે કે આગલા વર્ષ સુધીમાં તેઓ આને ક્ષેત્રના દરેક ગામમાં પહોંચાડવાની સાથે જ પોતાની સાથે ૫ હજાર મહીલાઓને જોડી લેશે. સીતાફળનો પલ્પ કાઢવાનો પ્લાન્ટ સંપૂર્ણપણે હાઇજેનિક છે, જેમાં ક્યારેય કોઇ પણ મહીલાએ પ્રવેશ કરવો હોય તે પહેલા રાસાયણિક પ્રવાહીની મદદથી તેના હાથ-પગ ધોવડાવવામાં આવે છે. પલ્પને હાથ લગાડતા પહેલા ગ્લવ્ઝ પહેરવા જરૂરી હોય છે. તેની સાથે જ મહીલાઓ માટે પ્લાન્ટમાં પ્રવેશ કરવા માટે વિશેષ કપડાં પણ રાખવામાં આવ્યા છે જેથી પલ્પને કોઇપણ પ્રકારના કીટાણુથી બચાવી શકાય. પલ્પ કાઢતી વખતે પણ મોંઢા પર માસ્ક લગાવવો જરૂરી છે. આ મહીલાઓને પ્રેરિત કરીને તાલીમ આપનારા ગણપતલાલનાં જણાવ્યા પ્રમાણે મહીલાઓ ભણેલી-ગણેલી નથી પણ તેમની અંદર કાંઈ કરવાની, કાંઇ શીખવાની ભાવના હતા અને તે કારણે જ પોતાની મહેનતના જોરે તેમણે આટલી મોટી કંપની ઊભી કરી છે.